CELEX: 
Language: lv
Date: 2017-05-08 00:00:00
Title: KOMISIJAS REGULA (ES) …/.. ar ko groza zivju miltu un zivju eļļas definīcijas Regulā (ES) Nr. 142/2011

KOMISIJAS REGULA (ES) …/..
            
            
               (8.5.2017),
            
            
               ar ko groza zivju miltu un zivju eļļas definīcijas 
                  Regulā (ES) Nr. 142/2011
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002
                  1
                (“Dzīvnieku izcelsmes blakusproduktu regula”), un jo īpaši tās 31. panta 2. punktu,
            
            
               tā kā:
            
            
               (1)Regula (EK) Nr. 1069/2009 nosaka sabiedrības un dzīvnieku veselības aizsardzības noteikumus attiecībā uz dzīvnieku izcelsmes blakusproduktiem un atvasinātiem produktiem, lai novērstu un līdz minimumam samazinātu šo produktu radīto risku sabiedrības un dzīvnieku veselībai. Minētos produktus tā iedala noteiktās kategorijās, kas atspoguļo šāda riska pakāpi, un paredz prasības šo produktu drošai izmantošanai un likvidēšanai.
            
            
               (2)Komisijas Regula (ES) Nr. 142/2011
                  2
                nosaka Regulas (EK) Nr. 1069/2009 īstenošanas noteikumus, tostarp definīcijas tādiem dzīvnieku izcelsmes blakusproduktiem kā zivju milti un zivju eļļa.
            
            
               (3)Regulas (ES) Nr. 142/2011 I pielikuma 7. punktā zivju milti ir definēti kā pārstrādātas dzīvnieku olbaltumvielas, kas iegūtas no ūdensdzīvniekiem, izņemot jūras zīdītājus. Zivju eļļa, kas ir tā paša tehnoloģiskā procesa produkts kā zivju milti, ir definēta minētā pielikuma 9. punktā.
            
            
               (4)Saskaņā ar Regulas (EK) Nr. 1069/2009 3. panta 9. punktu termins "ūdensdzīvnieki" ir definēts ar atsauci uz Direktīvas 2006/88/EK
                  3
                3. panta 1. punkta e) apakšpunktu kā pie virsklases Agnatha un klasēm Chondrichthyes un Osteichthyes piederošas zivis, pie tipa Mollusca piederoši gliemji  un apakštipa Crustacea piederoši vēžveidīgie. 
            
            
               (5)Spēkā esošā “ūdensdzīvnieku” definīcija neaptver nedz pie tipa Echinodermata apakštipa Asterozoa piederošās jūraszvaigznes, nedz saimniecībās audzētus ūdens bezmugurkaulniekus, kas nav gliemji un vēžveidīgie. Tātad patlaban jūraszvaigznes vai saimniecībās audzētus ūdens bezmugurkaulniekus, kas nav gliemji un vēžveidīgie, zivju miltu un zivju eļļas ražošanā izmantot nav iespējams.
            
            
               (6)Jūraszvaigznes ir jūras bezmugurkaulnieki un lielākoties plēsēji attiecībā uz tādiem citiem jūras bezmugurkaulniekiem kā gliemji. Tās bez manāmas nelabvēlīgas ietekmes uz jūraszvaigžņu populāciju regulāri ievāc kā pārtikas gliemju audzēšanas blakusproduktu. Šī piezveja ir potenciāli vērtīgs olbaltumvielu avots cūku vai mājputnu barībā. 
            
            
               (7)Alternatīvs olbaltumvielu avots saimniecībā audzētu plēsīgo zivju uzturā ir daudzsaru tārps (Polychaete klase) Nereis virens — tas paver iespēju mazināt barības izmaksas un atkarību no zivju miltiem. 
            
            
               (8)Regulas (EK) Nr. 1069/2009 (18) apsvērums skaidro, ka, piemēram, zivju miltu ražošanā, tādus minētās regulas 3. panta 9. punkta definīcijas neaptvertus ūdens bezmugurkaulniekus kā jūraszvaigznes un saimniecībās audzēti ūdens bezmugurkaulnieki, kas nav gliemji un vēžveidīgie un nerada slimību izplatīšanās risku, var izmantot ar tādiem pašiem nosacījumiem kā ūdensdzīvniekus, ko aptver minētā definīcija. 
            
            
               (9)Spēkā esošie Savienības noteikumi par dzīvnieku izcelsmes blakusproduktiem un par transmisīvajām sūkļveida encefalopātijām
                  4
                neliedz lauksaimniecības dzīvnieku barības ražošanai izmantot jūraszvaigznes un saimniecībās audzētus ūdens bezmugurkaulniekus, kas nav gliemji un vēžveidīgie.
            
            
               (10)Tā kā, neatgremotāju dzīvnieku barībā izmantojot pārstrādātas dzīvnieku izcelsmes olbaltumvielas, kuras iegūtas no tādiem savvaļas ūdensdzīvniekiem kā jūraszvaigznes un saimniecībās audzēti ūdens bezmugurkaulnieki, kas nav gliemji un vēžveidīgie, nerodas lielāks risks, kā šādā barībā izmantojot zivju miltus, “zivju miltu” un “zivju eļļas” definīciju ir lietderīgi grozīt, lai tās aptvertu konkrētus ūdens bezmugurkaulniekus. 
            
            
               (11)Lai aizsargātu vidi un lai neradītu jaunu spiedienu uz savvaļas jūraszvaigžņu populācijām, tās zivju miltu ražošanā būtu jāļauj izmantot, tikai ja jūraszvaigznes tiek ievāktas Direktīvā 2006/88/EK definētajā gliemju ražošanas zonā.
            
         
         
            
               (12)Būtu attiecīgi jāgroza Regulas (ES) Nr. 142/2011 (ES) I pielikuma attiecīgi 7. un 9. punktā noteiktās zivju miltu un zivju eļļas definīcijas.
            
            
               (13)Regulas (ES) Nr. 142/2011 X pielikumā noteiktie zivju eļļas pārstrādes standarti būtu jāpaplašina ar atsauci uz Regulas (EK) Nr. 1069/2009 10. panta 1. punktu, lai zivju eļļas ražošanā būtu ļauts izmantot ūdens un sauszemes bezmugurkaulniekus, kuras nav cilvēkam vai dzīvniekiem patogēnas sugas, un šāda atļauja aptvertu jūraszvaigznes un saimniecībās audzētus ūdens bezmugurkaulniekus, kas nav gliemji un vēžveidīgie.
            
            
               (14)Tāpēc Regulas (ES) Nr. 142/2011 I un X pielikums būtu attiecīgi jāgroza.
            
            
               (15)Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
            
               IR PIEŅĒMUSI ŠO REGULU.
            
            
               1. pants
            
            
               Regulas (ES) Nr. 142/2011 I un X pielikumu groza saskaņā ar šīs regulas pielikumu.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 8.5.2017
            
            
               
                     Komisijas vārdā
               
               
                     priekšsēdētājs
                     Jean-Claude JUNCKER
               
               
            
         
         
            
                  
                     (1)
                  OV L 300, 14.11.2009., 1. lpp.
               
               
                  
                     (2)
                  Komisijas 2011. gada 25. februāra Regula (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).
               
               
                  
                     (3)
                  Padomes 2006. gada 24. oktobra Direktīva 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (OV L 328, 24.11.2006., 14. lpp.).
               
               
                  
                     (4)
                  Eiropas Parlamenta un Padomes 2001. gada 22. maija Regula (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (OV L 147, 31.5.2001., 1. lpp.).
               
            
      
    ---documentbreak--- 
      
         
         
            
               PIELIKUMS
            
            
               Regulu (ES) Nr. 142/2011 groza šādi:
            
            
               1)I pielikumu groza šādi:
            
            
               a)7. punktu aizstāj ar šādu:
            
            
               “7.“zivju milti” ir pārstrādāta dzīvnieku izcelsmes olbaltumviela, kas iegūta no ūdensdzīvniekiem, izņemot jūras zīdītājus, bet ieskaitot saimniecībās audzētus jūras bezmugurkaulniekus, tostarp Direktīvas 2006/88/EK 3. panta 1. punkta e) apakšpunkta aptvertos bezmugurkaulniekus, un gliemeņu audzēšanas apgabalā ievāktas jūraszvaigznes, kas pieder pie sugas Asterias rubens;”
            
            
               b)9. punktu aizstāj ar šādu:
            
            
               “9.“zivju eļļa” ir eļļa, ko iegūst no pārstrādātiem ūdensdzīvniekiem, izņemot jūras zīdītājus, bet ieskaitot saimniecībās audzētus jūras bezmugurkaulniekus, tostarp Direktīvas 2006/88/EK 3. panta 1. punkta e) apakšpunkta aptvertos bezmugurkaulniekus, un gliemeņu audzēšanas apgabalā ievāktas jūraszvaigznes, kuras pieder pie sugas Asterias rubens, vai pārtikas zivju pārstrādē iegūta eļļa, ko operators paredzējis nevis pārtikai, bet citam nolūkam;”
            
            
               2)X pielikuma II nodaļas 3. iedaļas A. daļas 2. punktu aizstāj ar šādu:
            
            
               “2.Zivju eļļa
            
            
               Zivju eļļas ražošanā var izmantot tikai Regulas (EK) Nr. 1069/2009 10. panta i), j) un l) punktā minēto 3. kategorijas materiālu un minētās regulas 10. panta e) un f) punktā minēto ūdensdzīvnieku izcelsmes 3. kategorijas materiālu.”